b'\n_START_ARTICLE_\nFarm\xc3\xa0cia Almirall\n_START_SECTION_\nDescripci\xc3\xb3\n_START_PARAGRAPH_\nEstabliment que ocupa el local de l\'edifici. Disposa d\'una \xc3\xbanica obertura al carrer amb una estructura aplacada amb emmarcats de fusta i plafons de vidre pintat. Al centre de la llinda, presenta un element central amb les paraules en blanc "FARMACIA ALMIRALL" sobre un plaf\xc3\xb3 de vidre negre. Als extrems de la llinda, un marc quadrat, amb un relleu representa la copa d\' Higiea, s\xc3\xadmbol de la Farm\xc3\xa0cia. Uns plafons rodons indiquen "Fundado en 1864", a l\'esquerra, i el n\xc3\xbamero de la finca "125", a la dreta. Als brancals hi ha dos plafons a mitja al\xc3\xa7ada de vidre negre._NEWLINE_A l\'interior hi ha dos espais: la sala de venda i la rebotiga, amb dues estances. Els mobles s\xc3\xb3n de fusta de pi de melis. El taulell presenta un frontal amb vitrines i calaixeres per la part interior, amb un sobre de marbre blanc. A les parets hi ha armaris de fusta de melis pintada.\n_START_SECTION_\nHist\xc3\xb2ria\n_START_PARAGRAPH_\nL\'any 1862 Francisco Mont Almirall es trasllada la farm\xc3\xa0cia que tenia al carrer Sant Pere del Taulat, 83 a l\'actual ubicaci\xc3\xb3 al n\xc3\xbamero 115.'